Cel mai mare oraș din Noua Zeelandă reintră în lockdown, după detetectarea unui nou caz de SARS-CoV-2.
Orașul Auckland va reintra în carantină după detectarea unui nou caz de SARS-CoV-2. Auckland este cel mai mare oraş al Noii Zeelande. "Este frustrant. Ştiu că este", a recunoscut premierul Jacinda Ardern.
Auckland, cel mai mare oraș al Noii Zeelande, va intra din nou în lockdown, după ce a fost depistat un singur caz Covid-19. Orașul a intat în lockdown pe 14 februarie, după descoperirea a trei infecții cu noua tulpină britanică, dar restricțiile au fost relaxate trei zile mai târziu. De această dată, în oraș a fost depistat un singur caz de coronavirus, iar din această cauză a fost impusă o carantină de 7 zile, potrivit The Guardian.Oficialii din domeniul Sănătății, care nu au putut confirma imediat modul în care persoana a fost infectată, au declarat că secvențierea genomului noii infecții este în curs. Pacientul a dezvoltat simptome marți și este considerat ca fiind potențial infecțios de duminică, au spus oficialii. Persoana a vizitat mai multe locuri publice în acea perioadă."Este frustrant. Ştiu că este", a recunoscut premierul Jacinda Ardern.Noua Zeelandă, țară cu o populație de 5 milioane de locuitori, a înregistrat 2.016 contaminări şi 26 de decese asociate Covid.